Vištytgirio miškai
54°27′40″ š. pl. 22°48′30″ r. ilg.﻿ / ﻿54.46111°š. pl. 22.80833°r. ilg.﻿ / 54.46111; 22.80833 Vištytgirio miškai – miškai Vilkaviškio rajono pietvakariuose, 5 km į rytus nuo Vištyčio. Išsidriekę šiaurės-pietų kryptimi 10 km, pietuose siekia Lenkiją. Užima 2020 ha plotą. Pagrindiniai masyvai: Vištytgirio, Tadarynės, Lankupėnų, Vartelių, Pavištyčio, Narvydų. Pietvakarinėje miško dalyje telkšo Pakalnių ežeras, pačiame miške – Beržinio, Sūrinio ir keletas mažesnių ežerų. Reljefas kalvotas, dauburiuotas. Dirvožemiai vėlėniniai jauriniai ir vėlėniniai karbonatiniai. Sudėtis: eglynai – 54 %, ąžuolynai – 12 %, beržynai – 10 %, juodalksnynai – 8 %, liepynai – 6 %, drebulynai – 6 %, pušynai – 4 %. Miške gyvena smulkūs žinduoliai, muflonai. Didelė miško dalis įeina į Vištyčio regioninį parką.